Súradnice: 49°16′23″S 18°16′29″V﻿ / ﻿49,2730°S 18,2748°V﻿ / 49.2730; 18.2748

**Vlkovský potok** je potok v regióne Horné Považie v severnej časti územia obce Horná Mariková v okrese Považská Bystrica v Trenčianskom kraji. Nachádza sa v geomorfologickom celku Javorníky v geomorfologickom podcelku Vysoké Javorníky v geomorfologickej časti Javornícka hornatina. Je pravostranným prítokom Marikovského potoka. Od sútoku oboch zdrojníc po ústie má dĺžku 1,98 km, spolu s dlhšou zdrojnicou po ústie má dĺžku 3,35 km. Plošný obsah povodia má 513,6 ha. Je vodným tokom IV. rádu.

Vznik
-----

Vzniká sútokom dvoch zdrojníc v 618 m n. m. v lesnom extraviláne v zmiešanom lese, v Javorníkoch v geomorfologickom podcelku Vysoké Javorníky v geomorfologickej časti Javornícka hornatina, pri samote *Urgošovci*, v časti obce so záväzným názvom časti obce *Stolečné*, na území obce Horná Mariková, v okrese Považská Bystrica v Trenčianskom kraji.

Dlhšia zdrojnica pramení na území obce Horná Mariková, v 803 m n. m. v ihličnatom lese na východnom svahu vrchu *Stolečný* s 962 m n. m. vo vzdialenosti 350 metrov od štátnej slovensko-českej hranice. Tečie južným smerom, v 727 m n. m. sprava priberá krátky bezmenný prítok, pokračuje juhovýchodojužným smerom, mierne sa stáča na juhozápadojuh, v 681 m n. m. priberá ďalší pravostranný bezmenný prítok z lesa *Rúbane*, oblúkom mení smer na juhovýchodojužný, v 618 m n. m. v časti obce so záväzným názvom časti obce *Stolečné* tvorí ako pravostranná zdrojnica Vlkovský potok. Má dĺžku 1,36 km.

Kratšia zdrojnica pramení tiež na území obce Horná Mariková v 734 m n. m. v ihličnatom lese. Od prameňa tečie juhozápadojužným smerom, v 673 m n. m. podteká miestnu účelovú komunikáciu, v 672 m n. m. priberá jediný bezmenný pravostranný prítok, pokračuje stále rovnakým smerom až k sútoku oboch zdrojníc kde v časti obce *Stolečné* tvorí ako ľavostranná zdrojnica Vlkovský potok.

Opis toku
---------

Po vzniku (po sútoku oboch zdrojníc) preteká časťou obce so záväzným názvom časti obce *Stolečné*, sprava priberá v 611 m n. m. bezmenný prítok prameniaci na území Hornej Marikovej v blízkosti obecnej hranice s Lazmi pod Makytou, okolitý les získava charakter zmiešaného lesa, nižšie sa lesný extravilán mieša s poľnohospodárskym extravilánom, stáča sa na juhovýchod, v 596 m n. m. z pravej strany priberá bezmenný prítok zo západného svahu vrchu *Čovia* so 793 m n. m. , v 594 m n. m. priberá bezmenný ľavostranný prítok zo svahu lesa *Ráztoky*, stáča sa na východojuhovýchod, preteká časťou obce Vlkov (dnes názov so záväzným charakterom názvu časti obce *Vlkov*) kde sa v 523 m n. m. vlieva do Marikovského potoka ako jeho pravostranný prítok. *Vlkovský potok* nemá významnejšie prítoky.

Pôvod názvu
-----------

Motivantom názvu vodného toku *Vlkovský potok* na území obce Horná Mariková v období pomenovacieho procesu bol názov osady *Vlkov*, cez územie ktorej vodný tok preteká. Pôvod sídelného názvu *Vlkov* nie jednoznačne preskúmaný. Najpravdepodobnejšie sa spája s osobným menom *Vlk* ale nemožno celkom vylúčiť ani súvislosť s charakteristickým výskytom dravca vlka dravého latinsky *Canis lupus*. V neďalekej susednej Dolnej Marikovej je samota *Vlkovci*. Je potrebný ďalší výskum. Zo sídelného toponyma *Vlkov* rozšírením o formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Vlkovský potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Vlkovský potok* bol štandardizovaný v roku 2007. V priestore slovenskej hydronymie potokov hydronymum *Vlkovský potok* nie je jedinečným hydronymom (máj 2022).

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-05-11.
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-05-06]
3. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 11, 103, 155. 079-902-87 NVA.
4. ↑  Priebeh vodného toku Vlkovský potok v Zákadnej báze údajov geografického informačného systému ZB GIS. Dostupné on-line na  [cit. 2022-05-16]
5. ↑  Geografické názvy okresu Považská Bystrica A39. Geografické názvoslovné zoznamy OSN Slovenskej republiky. Bratislava: Úrad geodézie, kartografie a katastra, GK-1832/1994 z 23.6.1994. 93 s. S. 23, 31, 82, 84. ISBN 80-85672-17-0. [cit. 2022-05-09.]
6. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 2. Názvy sídelných geografických objektov. Slovenský úrad geodézie a kartografie, č. P-221/1981 z 9.9.1981, Kartografické informácie 11. 165 s. S. 157. Bratislava 1981. 79-906-81.
7. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 24, 25, 26, 133, 134, 135.
8. ↑  Rozhodnutie Úradu geodézie, kartografie a katastra Slovenskej republiky č. P-2144/2007 zo dňa 30.3.2007 o štandardizácii 566 názvov nesídelných geografických objektov - vodných tokov a vodných plôch. Príloha č. 1. Spravodajca ÚGKK SR, 2007, ročník 39, čiastka 2, s. 40 - 50. S. 50. Dostupné online  [cit. 2022-05-15.]

  


| * z
* d
* u
Vodné toky v povodí **Marikovského potoka** |
| --- |
| *Marikovský potok* → *Váh* → *Dunaj* |
| Besné · Kaprinský potok · Kátlinský potok · **Marikovský potok** · Medvedinský potok · Radotiná · Ráztocký potok · Udičiansky potok · Vlkovský potok |